Document ID: /fineweb-2-swissfilter-quality_10-filterrobots/filtered/05600.jsonl.gz/55

Ciljevi lekcije
CILJ - 2: Znati smisao onoga što je zabranjeno
"Halal je jasan, haram je jasan" (Muslim)
Sadržaj lekcije
U našem mektebu učimo u šta muslimani i muslimanke vjeruju, šta trebaju raditi, šta ne smiju raditi, kako se ponašati itd.
I u našem svakodnevnom životu naučili smo da se nešto smije, a nešto ne smije; da se nešto treba, a nešto ne treba raditi.
Hajde brzo da čujemo šta se to recimo u vašoj školi ili kod vaše kuće mora, a šta ne smije raditi. To će nam kazati Hasan. Hajde Hasane!
Hasan: Pa u školu ne smijemo donositi naše mobitele. Ne smijemo kasniti na časove. Učitelj i učiteljice moramo poštovati. Moramo učiti, pisati zadaću.
Muallima Fatima: Dobro, Hasan nam je kazao kako se u školi treba ponašati, a Šejma će nam kazati šta se u njenoj porodici, kod njene kuće, mora, a šta ne smije raditi.
Šejma: Moji roditelji nisu ljuti, ali babo uvijek bude ljut ako neko slaže ili pokuša slagati. Rekao je da se nikada, ama ba nikada ne smije lagati. Dalje, ne smije se psovati, govoriti ružno, i tako… A moramo u porodici pomagati jedni drugima, moramo ići na spavanje najkasnije u 22:00, moramo uvijek pitati babu ili mamu kada nekuda pođemo,… Ah, ima toga još mnogo muallima 🙂 🙂 :-), ali evo bar nešto od toga.
Muallima Fatima: Naravno, Šejma, pa svi mi nešto moramo, a nešto ne smijemo, zar ne? Danas o tome govorimo šta kao muslimani ne smijemo, a šta smijemo.
Sve što islam od nas traži je za naše dobro. Možda mi to nećemo nekada razumijeti, ali Allah dragi je nas stvorio i On je naš Gospodar i onda je sasvim normalno da On najbolje zna šta je za nas dobro, a šta nije.
Ono što nam je zabranjeno u islamu zove se haram, a ono što je dozvoljeno zove se halal.
Muallima Fatima: Da, Emire, baš tako. Znači, halal meso je ono meso koje muslimani smiju jesti.
Ismet: A znači li to da ima i haram meso?
Emir: Pa naravno. Jesi li ti ikada čuo za svinjsko meso?
Ismet: Pa naravno da sam čuo. Eto, samo si ti čuo.
Muallima Fatima: Polako, polako,… poslije ćemo moći razgovarati o detaljima, a vi ćete za zadaću trebati napisati bar po pet, a što više to bolje, stvari koje su u našoj vjeri dozvoljene, odnosno zabranjene.
E, vidite, ovo ponašanje nije lijepo. Vi znate da svako može da postavi pitanje, da kaže šta misli i rekli smo to davno da nema pogrešnih pitanja. Pitati je nešto najvažnije što možete imati. Važnije je samo znati odgovor na pitanje. Vaša pitanja meni govore da razmišljate.
Međutim, nije lijepo da se prepirete međusobno, a pogotovo da govorite riječi koje bi mogle nekoga uvrijediti. Da se vratimo…
Ono što je Allah dozvolio (halal), je mnogobrojnije od onoga što je zabranio (haram). Npr. zabranjeno je svinjsko meso, ali je zato dozvoljena piletina, teletina,…
Ismet: Janjetina…
(Smijeh u razredu)
Muallima Fatima: Da, Ismete, i janjetina. Hajde da se dogovorimo da više ne upadaš u riječ.
Allah, dž.š., je zabranio sve ono što je štetno za čovjeka. Ljudi koji paze na halal i haram prvo čuvaju sebe, svoje zdravlje, svoj život, ali ujedno i pokazuju pokornost prema Allahu Uzvišenom.
A onaj ko je Allahu pokoran biće nagrađen na Sudnjem danu.
Suprotno od toga, ako neko bude radio nešto što je zabranjeno on čini grijeh i nepokoran je Allahu Uzvišenom i za to će snositi posljedice na Sudnjem danu.
Za kraj današnje lekcije naučimo ovo: